byløkker
Store norske leksikon,Historie,Norsk og nordisk historie,Norges historie,Norges historie fra 1660 til 1814
Byløkker var områder av bymarka utparsellert til bygårder for dyrking av jord som et ledd i selvhusholdningen. Dette var vanlig til mot slutten av 1800-tallet. Større byløkker holdt også husmenn.
Fra 1700-tallet gikk løkkene stadig mer over til å bli landsteder med hageanlegg, og Johan Sebastian Welhaven skrev i 1834 om Christiania at byen er «omspændt af en reserveby af løkker».Etter hvert spredte villa- og leiegårdsbebyggelsen seg over løkkene, og bare enkelte større byløkker har fått navnet bevart som betegnelse på boligstrøk eller bydeler, for eksempel Bolteløkka, Fagerborg og Marienlyst. Les mer i Store norske leksikon bymark kolonihage Oslo – historie Norsk historie fra 1815 til 1905 Litteratur Holden, Finn: Byløkker i Oslo : løkker på Bymarken, 2007, isbn 978-82-7694-215-6